rejauldu/bengali-wikipedia huggingface dataset:
থাম্ব| আবদুল্লাহ আল-আলাইলি (১৯১৪-১৯৯৬) লেবাননের একজন বিশিষ্ট বুদ্ধিজীবী ও লেখক ছিলেন। আরবি ভাষা, আরবের ইতিহাস ও রাজনীতি এবং ইসলামি আইন - এই বিষয়গুলোতে তিনি একজন প্রখ্যাত পণ্ডিত ছিলেন। তাঁর রচনাগুলো আরব পাঠকদের মধ্যে ব্যাপক আলোচনার সৃষ্টি করেছিল, এমনকি অনেক জায়গায় তার বই নিষিদ্ধও করা হয়েছিল।AbuKhalil, As’ad. “A New Arab Ideology?: The Rejuvenation of Arab Nationalism.” Middle East Journal 46, no. 1 (1992): 22–36. উল্লেখ্য, তিনি আরব জাতীয়তাবাদের একজন প্রভাবশালী তত্ত্ববিদ ছিলেন।   জীবনী  আল-আলাইলি ১৯১৪ সালের ২০ নভেম্বর লেবাননের বৈরুতে জন্মগ্রহণ করেন। তিনি তার উচ্চশিক্ষা মিসরের কায়রোর আল-আজহার বিশ্ববিদ্যালয়ে সম্পূর্ণ করেন। তিনি তার কর্মজীবনে বিভিন্ন ধর্মীয় সংগঠন এবং আন্তর্জাতিক পণ্ডিত সংস্থাগুলি-এর মধ্যে বিভিন্ন উन्नত পেশাদার পদে অধিষ্ঠিত ছিলেন। তিনি আরবি ভাষা সংঘের ফেডারেশনের (اتحاد مجامع اللغة العربية) সদস্যও ছিলেন।  তিনি ১৯৬৬ সালের ০৪ই ডিসেম্বর মারা যান।   কর্ম   Where is the mistake? Correcting understandings and the theory of renewal - أين الخطأ ؟ تصحيح مفاهيم ونظرة تجديد -1978  The great dictionary - المعجم الكبير  Refining the linguistic approach - تهذيب المقدمة اللغوية - 1968   উত্তরাধিকার এবং বিতর্ক  আল-আলাইলির ১৯৭৮ সালের বই, “Where is the mistake? Correcting understandings and the theory of renewal” ব্যাপক সমালোচনামূলক প্রতিক্রিয়া সৃষ্টি করে এবং এমনকি কিছু দেশে এই বই নিষিদ্ধ করা হয়েছিল। সাদিক জালাল আল-আজম সকল ধরনের লেবাননের ওলামাদের মধ্যে বইটি যে বড় আলোড়ন সৃষ্টি করেছিল তা সম্বোধন করেছিলেন, উদাহরণস্বরূপ, পর্যবেক্ষণ: "লেবাননের মুসলিম ধর্মীয় প্রতিষ্ঠানটি বইয়ের দোকান থেকে বইটি দ্রুত ফিরিয়ে আনার জন্য সেই সময়ে যথেষ্ট চাপ তৈরি করেছিল... আমি খুব প্রচলিত আরবি এবং ঐতিহ্যবাহী শৈলী সত্ত্বেও আলেলির বইটি উলামাদের ধর্মীয় একটি তির্যক প্রকাশ। প্রতিষ্ঠার সম্পূর্ণ মানসিক অলসতা এবং তাদের দ্বীন ধর্ম এবং দুনিয়া   উভয়ের বিষয়ে তাদের চরম অজ্ঞতার উপর একটি ব্যঙ্গাত্মক মন্তব্য; অর্থাত্ তাদের ধর্মীয় ঐতিহ্য এবং সেইসাথে ঘিরে থাকা আধুনিক বিশ্বের যা তাদের আরও শক্তভাবে চেপে ধরছে। তাদের জন্য  আধুনিক জীবনের প্রয়োজনীয়তা এবং এর ত্বরান্বিত গতির দ্বারা অনিবার্যভাবে আরোপিত সমস্যা এবং দ্বিধা দ্বারা বিপর্যস্ত মুসলমান, আলেলি অনেক বৈপ্লবিক পরামর্শ দিয়েছেন, সবই বিদ্রূপাত্মকভাবে যুক্তিযুক্ত এবং একটি ঐতিহ্যবাহী মুসলিম ফকিহের অনবদ্য শৈলীতে এবং সমস্ত উপযুক্ত কোরানিক উদ্ধৃতি, হাদিসের উদ্ধৃতি সহ।  এবং তাই।"   সাধারণভাবে বলতে গেলে, আল-আলাইলি "সমাজতান্ত্রিক অর্থনৈতিক দৃষ্টিভঙ্গি এবং তার ধর্মনিরপেক্ষ লেখা…তাকে ধর্মীয় প্রতিষ্ঠান এবং আরব শাসন থেকে বিচ্ছিন্ন করেছে।"  তাকে "প্রথম আরব ভাষাবিদ এবং লেবাননি সুন্নি ধর্মগুরু" এবং "লেবাননের মুসলিম শরিয়া আইনের বিপ্লবী ব্যাখ্যাকারী হিসাবে বর্ণনা করা হয়েছে।"   তথ্যসূত্র   বিষয়শ্রেণী:মুসলিম সম্প্রদায় বিষয়শ্রেণী:ইসলামি দার্শনিক বিষয়শ্রেণী:আরবি ভাষার লেখক বিষয়শ্রেণী:লেবানীয় লেখক বিষয়শ্রেণী:আরব জাতীয়তাবাদী বিষয়শ্রেণী:১৯১৪-এ জন্ম বিষয়শ্রেণী:১৯৬৬-এ মৃত্যু
এটি সকল উসমানীয় সুলতান এবং তাদের মা ও বাবাদের একটি তালিকা। নিম্নে পরিবার বৃক্ষের মাধ্যমে তা দেখানো হলো।   পরিবার বৃক্ষ    আরও দেখুন   উসমানীয় সাম্রাজ্য  উসমানীয় রাজবংশ  উসমানীয় সাম্রাজ্যের ইতিহাস  উসমানীয় সাম্রাজ্যের সুলতানদের তালিকা  ওয়ালিদায়ে সুলতান, ক্ষমতাসীন সুলতানের মায়ের উপাধি  উসমানীয় সুলতানদের মায়েদের তালিকা  হাসেকি সুলতান, ক্ষমতাসীন সুলতানের স্ত্রী বা প্রধান পত্নীর উপাধি  উসমানীয় রাজকীয় স্ত্রীদের তালিকা   তথ্যসূত্র    আরও পড়ুন                               {{Cite book |url=https://books.google.com/books?id=xIoeAAAAIAAJ |title=Islam and Political Development in Turkey |publisher=Brill Publications |year=1981 |isbn=978-9-   বহিঃসংযোগ           Website of the 700th Anniversary of the Ottoman Empire  Official website of the immediate living descendants of the Ottoman Dynasty  বিষয়শ্রেণী:উসমানীয় রাজবংশ
সুন্দরী ১৯৭৯ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটির কাহিনী লিখেছেন এবং পরিচালনা করেছেন প্রখ্যাত বাংলাদেশী চলচ্চিত্র পরিচালক আমজাদ হোসেন। এতে শ্রেষ্ঠাংশে অভিনয় করেছেন ববিতা, ইলিয়াস কাঞ্চন, আনোয়ার হোসেন, আনোয়ারা, সাইফুদ্দিন, জসিম প্রমুখ। চলচ্চিত্রটি ৭টি বিভাগে জাতীয় চলচ্চিত্র পুরস্কার অর্জন করে।   কাহিনী সংক্ষেপ  ঈমান আলী তালুকদারের ভাড়াটে লাঠিয়াল। তাকে পাঠানো হয় তালুকদারের প্রতিদ্বন্দ্বী মাস্টারকে মারার জন্য। কিন্তু তার অন্তসত্বা স্ত্রীর আবদার মানতে সে তাকে খুন করতে পারে না। তালুকদার নুরুকে পাঠায় ঈমান আলীর বেঈমানীর প্রতিশোধ নেওয়ার জন্য। ঈমান আলী তাকে তালুকদারের দাসত্ব থেকে মুক্তির আহ্বান করে। এতে নুরুও সারা দেয়। ঈমান আলীর স্ত্রী তার একমাত্র কন্যা সন্তান জন্ম দিতে গিয়ে মারা যায়। ঈমান আলী তাকে যত্ন করে মানুষ করে। অন্যদিকে কাঞ্চন সৎ ভাইদের পরিবারে দুঃখ-দুর্দশায় বড় হয়। এক পর্যায়ে সৎ ভাইরা তাকে বাড়ি থেকে বের করে দেয়। ইতোমধ্যে সে তালুকদারের সাথেও বিবাদে জড়িয়ে পরে। সে ঈমান আলীর কাছে লাঠি খেলা শিখতে গেলে তালুকদার ঈমান আলীকে খুন করায়। এতে করে সুন্দরী ও কাঞ্চন উভয়ই অসহায় হয়ে পরে। তারা তালুকদারের বিদ্বেষ হতে বাঁচার পথ খুজতে থাকে।   শ্রেষ্ঠাংশে   ববিতা - সুন্দরী  ইলিয়াস কাঞ্চন - কাঞ্চন  আনোয়ার হোসেন - নুরু  জসিম - ঈমান আলী  সাইফুদ্দিন - মিঠু  আনোয়ারা - বিন্দিয়া  আরিফুল হক - তালুকদার  আখতার হোসেন - বড় ভাই  সেতারা বেগম   সঙ্গীত   সুন্দরী চলচ্চিত্রের সঙ্গীত পরচালনা করেছেন আলাউদ্দিন আলী। গানের কথা লিখেছেন আমজাদ হোসেন। এছাড়াও ফকির লালন সাঁইয়ের "সবলোকে কয় লালন কি জাত সংসারে" লালন গীতিটিও এ চলচ্চিত্রে ব্যবহার করা হয়। বিভিন্ন গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, আব্দুল আলীম, রুনা লায়লা। এ ছায়াছবির "আমি আছি থাকব" ও "কেউ কোন দিন আমারে তো কথা দিল না" গান দুটি বেশ জনপ্রিয় হয়। "আমি আছি থাকব" গানটিতে কণ্ঠ দেন সাবিনা ইয়াসমিন। গানটি করতে আমজাদ হোসেনের সঙ্গে সঙ্গীত পরিচালক আলাউদ্দিন আলীর চার-পাঁচ দিন বসতে হয়েছে। গানের স্থায়ীটুকু লিখতেই লেগেছিল দুই দিন। গানটির রেকর্ডিং হয়েছিল ইপসা রেকর্ডিং স্টুডিওতে।   গানের তালিকা    পুরস্কার  সুন্দরী ১৯৮০ সালে প্রদত্ত জাতীয় চলচ্চিত্র পুরস্কারের ৭টি বিভাগে পুরস্কার পায়।  জাতীয় চলচ্চিত্র পুরস্কার  বিজয়ী: শ্রেষ্ঠ পার্শ্বচরিত্রে অভিনেতা - সাইফুদ্দিন  বিজয়ী: শ্রেষ্ঠ পার্শ্বচরিত্রে অভিনেত্রী - আনোয়ারা  বিজয়ী: শ্রেষ্ঠ সঙ্গীত পরিচালক - আলাউদ্দিন আলী   বিজয়ী: শ্রেষ্ঠ গীতিকার - আমজাদ হোসেন  বিজয়ী: শ্রেষ্ঠ পুরুষ কণ্ঠশিল্পী - সৈয়দ আব্দুল হাদী  বিজয়ী: শ্রেষ্ঠ নারী কণ্ঠশিল্পী - সাবিনা ইয়াসমিন  বিজয়ী: শ্রেষ্ঠ সংলাপ রচয়িতা - আমজাদ হোসেন  বাচসাস পুরস্কার  বিজয়ী: শ্রেষ্ঠ পার্শ্বচরিত্রে অভিনেতা - সাইফুদ্দিন   আরও দেখুন   বাংলাদেশের চলচ্চিত্র   তথ্যসূত্র    বহিঃসংযোগ     বিষয়শ্রেণী:১৯৭৯-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:আমজাদ হোসেন পরিচালিত চলচ্চিত্র বিষয়শ্রেণী:আমজাদ হোসেনের চিত্রনাট্য বিষয়শ্রেণী:আলাউদ্দিন আলী সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
জহির উদ্দিন স্বপন বাংলাদেশি রাজনীতিবিদ যিনি বরিশাল-১ আসনের সাবেক সংসদ সদস্য। তিনি বাংলাদেশ জাতীয়তাবাদী দলের মিডিয়া সেলের আহ্বায়ক।   প্রাথমিক জীবন  স্বপন বরিশালের গৌরনদী উপজেলাযর সরিকল গ্রামে জন্মগ্রহণ করেন।   রাজনৈতিক জীবন  স্বপন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে বরিশাল -১ থেকে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনেও বাংলাদেশ জাতীয়তাবাদী দলের প্রার্থী হিসাবে বরিশাল -১ থেকে তিনি সংসদ সদস্য নির্বাচিত হয়েছিলেন। তিনি বাংলাদেশ ছাত্র মৈত্রীর সাবেক কেন্দ্রীয় সভাপতি।  তিনি বাংলাদেশ জাতীয়তাবাদী দলের মিডিয়া সেলের আহ্বায়ক। বিএনপি কমিউনিকেশন সেলের প্রধান সম্পাদক এবং বাংলাদেশ ন্যাশনালিস্ট রিসার্চ অ্যান্ড কমিউনিকেশনের (বিএনআরসি) তিনি পরিচালক।  ২০০৮ সালের নবম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে বরিশাল -১ থেকে পরাজিত হয়েছিলেন।  সমালচনা জহির উদ্দিন স্বপন ২০০৭ সালে সেনা নিয়ন্ত্রিত তত্ত্বাবধায়ক সরকার আমলে সংস্কারপন্থি ছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বরিশাল জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:গৌরনদী উপজেলার ব্যক্তি
তোড়ায় বাঁধা ঘোড়ার ডিম একটি ননসেন্স ছড়ার বই যার রচয়িতা বাঙালি চলচ্চিত্র পরিচালক ও সাহিত্যিক সত্যজিৎ রায়। এই বইয়ে লুইস ক্যারলের ‘‘জ্যাবারওয়কি’’-র একটি অনুবাদ রয়েছে। এছাড়া এডওয়ার্ড লিয়ার এবং হিলেয়ার বেলকের কিছু লেখারও অনুবাদ রয়েছে। বইটি কলকাতার আনন্দ পাবলিশার্স প্রা. লি. থেকে ২ মে ১৯৮৬ সালে প্রকাশিত হয়। লেখক নিজেই বইটির প্রচ্ছদ এঁকেছিলেন। বইটিতে সাতটি অনূদিত ছড়া ও একটি গল্প রয়েছে।  ‘পাপাঙ্গুল’  ডং  লিমেরিক  পিপলি বিলের ধারের সাতটি পরিবারের ইতিকথা  জবরখাকি  রামপাগলের গান  মেছো গান  আদ্যি বুড়োর পদ্যি  হেসরি কিং-এর অকালমৃত্যু   তিন ভিখিরি।  ‘পিপলি বিলের ধারের সাতটি পরিবারের ইতিকথা’ ছাড়া বাকিগুলো ছড়া।  তথ্যসূত্র  বিষয়শ্রেণী:সত্যজিৎ রায়ের রচনাবলী বিষয়শ্রেণী:শিশুতোষ বই বিষয়শ্রেণী:১৯৮৬-এর বই বিষয়শ্রেণী:ভারতীয় শিশুসাহিত্য বিষয়শ্রেণী:বাংলা সাহিত্য
ইমাদউদ্দিন ইসমাইল কুরেশি আসাদি আল হাশমি, একজন সোহরাওয়ার্দীয়া তরিকার পীর, এলাহাবাদ জেলার প্রাথমিক ইসলামী প্রচারকদের মধ্যে অন্যতম একজন ছিলেন। তিনি বাহাউদ্দিন জাকারিয়া মুলতানির নাতি এবং সাদরউদ্দিন আরিফ মুলতানির পুত্র ছিলেন। তিনি সাধারণত মখদুম শাহ বামরাউলি নামে পরিচিত।   জন্ম ও শিক্ষা  শায়খ ইসমাইল ১২৫৯/১২৬০ খ্রিস্টাব্দে মুলতানে জন্মগ্রহণ করেন এবং তাঁর পিতা শায়খ সাদরউদ্দিন ও দাদা শায়খ বাহাউদ্দিন জাকারিয়ার দীক্ষায় বেড়ে উঠেন।  তিনি দাদা বাহাউদ্দিন জাকারিয়ার হাতে সোহরাওয়ার্দীয়া তরিকায় বায়াত দান করেন এবং তাঁর পিতা ও বড় ভাই শায়খ রুকনউদ্দিন আবুল ফাতেহ ওরফে শাহ রুকন-ই-আলম মুলতানির দীক্ষা গ্রহণ করেন। শাহ রুকনউদ্দিন সর্বদা তাঁর ছোট ভাইকে সাথে রাখতেন এবং এমনকি আলাউদ্দিন খিলজির ডাকে দিল্লি সফরেও তাঁকে সঙ্গে নিতেন। যখন শাহ রুকনউদ্দিন শায়খ নিজামুদ্দিন আউলিয়ার সাথে সাক্ষাৎ করেন, তখন তাঁর ছোট ভাই শায়খ ইসমাইলও তাঁর সাথে ছিলেন এবং উভয় পবিত্র ব্যক্তির কাছ থেকে কিছু প্রশ্ন জিজ্ঞাসা করেছিলেন।   মুলতান থেকে এলাহাবাদ  শায়খ ইসমাইল মূলত মুলতানে বসবাস করতেন এবং তাঁর খানকার প্রচার ও শিক্ষামূলক কার্যক্রমের দেখাশোনা করতেন, কিন্তু এক ঐশী প্রেরণা তাঁকে তাঁর ভাইয়ের মৃত্যুর আগে এলাহাবাদে, যা তখন প্রয়াগ নামে পরিচিত ছিল, স্থানান্তরিত হওয়ার জন্য প্ররোচিত করে।  এলাহাবাদের আসার পথে তিনি প্রথমে দিল্লিতে যান, যেখানে সম্রাট আলাউদ্দিন খিলজি এবং তাঁর উত্তরসূরিরা তাঁকে স্বাগত জানান। সেখান থেকে তিনি কারা হয়ে এলাহাবাদে যান এবং বামরাউলি বা বাম্রাউলি (চেইল, এলাহাবাদ) নামে একটি গ্রামে স্থায়ী হন। এইভাবে, তাঁকে বর্তমান এলাহাবাদ শহরের আশেপাশে বসবাসকারী প্রথম দিকের শায়খদের মধ্যে একজন হিসাবে বিবেচনা করা হয়।   শিষ্যরা  কারা, মনিকপুর, জাফরাবাদ, জৌনপুর, ঝুঁসি, এবং আওধ সহ বিভিন্ন এলাকা থেকে ভক্তরা তাঁর শিষ্যত্ব গ্রহণ করতে আসত। যদিও অনেক ভক্ত তাঁর শিষ্য ছিলেন, কিস্তু তিনি কেবল তিনজন শিষ্যকে, শায়খ আব্দুল রহিম, শায়খ আলি এবং সাইয়্যিদ মুহাম্মদ, যিনি শাহ কারাক নামে পরিচিত ছিলেন, খেলাফত দিয়েছিলেন। শাহ কারাক মজনূব (আবদাল) অবশেষে তাঁর সবচেয়ে বিখ্যাত শিষ্য হয়ে উঠেন এবং তিনি কারা মনিকপুর, এলাহাবাদের শাহ কারাক মজনূব (আবদাল) নামে জনপ্রিয় হন, যিনি কারাতে সমাধিস্থ হয়েছেন এবং আজও এলাহাবাদের সবচেয়ে বিখ্যাত সুফি সাধক হিসেবে পরিচিত।  খাজা কারাককে অন্যভাবে কারা/কারার খাজা গুরগ হিসেবেও পরিচিত।   তথ্যসূত্র    এলাহাবাদ - সিএইচ নেভিলের একটি গেজেটিয়ার, 1911, সরকারী প্রেস, ইউনাইটেড প্রভিন্স।  আখবার আল আখিয়ার শেখ আবদুল হক মুহাদ্দিস দেহলভী, ষোড়শ শতাব্দীর। উর্দু সংস্করণ 1990।  সাইয়্যিদ মুইন আল হক ঝুনসভি রচিত মানবা আল আনসাব, পাণ্ডুলিপি, ব্রিটিশ লাইব্রেরি - ইন্ডিয়া অফিস কালেকশনস, লন্ডন।  আসরাল আল মাখদুমেইন শেখ করিম ইয়ার, 1893, ফতেহপুর।  শাইখ আব্দুল রহমান চিশতীর মিরাত আল আসরার, ১৬৪৮, মুদ্রিত মাকতাবা জামে নূর, দিল্লী ১৯৯৭।  সাইয়্যেদ শাহ আবুল হাসান কুতুবী মানিকপুরী রচিত তারিখ আইন ই আওয়াধ, 1887, নিজামী প্রেস, কাউনপুর।  খালিদ বিন উমর দ্বারা তাজকিরাত আল মাখদুমিন, 2004, পাণ্ডুলিপি।   বহিঃসংযোগ    উইকিমাপিয়াতে মসজিদ মখদুম শাহ বামহরাউলী রহ  বিষয়শ্রেণী:আরব বংশোদ্ভূত ব্যক্তি বিষয়শ্রেণী:১৩শ শতাব্দীর ভারতীয় পণ্ডিত বিষয়শ্রেণী:১২৬০-এ জন্ম বিষয়শ্রেণী:ভারতীয় সুফি বিষয়শ্রেণী:এলাহাবাদের পণ্ডিত বিষয়শ্রেণী:১৩৪৯-এ মৃত্যু
থাম্ব|১৯৬০ এর দশকে মাহফুজ নাগিব মাহফুজ() (জন্ম: ডিসেম্বর ১১, ১৯১১ - মৃত্যু: আগস্ট ৩০, ২০০৬) নোবেল বিজয়ী মিশরীয় সাহিত্যিক। নাগিব মাহফুজ ১৭ বছর বয়স থেকে লেখালেখি শুরু করেন। ১৯৩৯ সালে তার প্রথম উপন্যাস প্রকাশিত হয়। জীবদ্দশায় ৩০টি উপন্যাস লিখেলও ১৯৫৫ থেকে ১৯৫৭ সালের মধ্যে প্রকাশিত কায়রো ট্রিলজি তাকে আরব সাহিত্যের এক অনন্য উচ্চতায় তুলে ধরেন। এতে তিনি ইংরেজ শাসন থেকেমুক্ত হওয়ার সময়কালে মিশরের ঐতিহ্যবাহী শহুরে জীবনধারা ফুটিয়ে তোলেন । এ উপন্যাসের স্বীকৃতি স্বরূপ তিনি ১৯৮৮ সালে সাহিত্যে নোবেল পুরস্কার পান। নাগিব মাহফুজের উপন্যাসের প্রায় অর্ধেকেরও বেশীর চলচ্চিত্রায়ন হয়েছে। উপন্যাসের পাশাপাশি তিনি ১০০ টিরও বেশি ছোটগল্প রচনা করেছেন। এগুলির বেশীর ভাগই পরে ইংরেজিতে অনুদিত হয়েছে।   প্রাথমিক জীবন ও শিক্ষা  নাগিব মাহফুজ মধ্যবিত্ত মুসলিম পরিবারে জন্মগ্রহণ করেন। তার পরিবার কঠোর ইসলামি অনুশাসন মেনে চলত। তিনি একজন লেখক হবেন তা কল্পনাতেও ভাবেন নি।" মাত্র সাত বছর বয়সে তিনি মিশরীয় বিপ্লবে ১৯১৯ অংশ গ্রহণ করেন। তার উপর একটি বড় প্রভাব পরে। ব্রিটিশ সৈন্যদের তিনি খুব কাছ থেকে প্রায়ই বিক্ষোভকারী ঈমানদার নারী ও পুরুষদের উপর অগ্নিসংযোগ করতে দেখেন। তার প্রথম দিকের বছর গুলোতে, মাহফুজ নিষ্পাপ নিষ্কলঙ্ক ও হাফিজ নাজিব দ্বারা প্রভাবিত হয়েছিলেন। তার মাধ্যমিক পরীক্ষার পরে, তিনি দর্শন বিভাগে ১৯৩০ সালে ভর্তি হন মিশরীয় বিশ্ববিদ্যালয় (বর্তমানে কায়রো বিশ্ববিদ্যালয়)। ১৯৩৪ সালে স্নাতক ডিগ্রি অর্জন করেন। এর পর ১৯৩৬ সালে দর্শনের গবেষণা কাজে একটি বছর অতিবাহিত করেন।  পরে তিনি গবেষণা পরিত্যাগ করেন এবং একটি পেশাদার লেখক হয়ে যান। মাহফুজ তারপর আল-রিসালায়ের জন্য একজন সাংবাদিক হিসেবে কাজ করেন, এবং এল-হিলাল এবং আল-আহরাম ছোটোগল্প লিখতে অবদান রাখেন।   তথ্যসূত্র    দৈনিক প্রথম আলো ৩১ আগস্ট ২০০৬: বর্ষ ৮, সংখ্যা ২৯১   বিষয়শ্রেণী:সাহিত্যিকদের জীবনী বিষয়শ্রেণী:মিশরীয় সাহিত্যিক বিষয়শ্রেণী:আফ্রিকান সাহিত্যিক বিষয়শ্রেণী:নোবেল বিজয়ী সাহিত্যিক বিষয়শ্রেণী:১৯১১-এ জন্ম বিষয়শ্রেণী:২০০৬-এ মৃত্যু বিষয়শ্রেণী:২০শ শতাব্দীর ঔপন্যাসিক বিষয়শ্রেণী:কায়রোর ব্যক্তি বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ছোটগল্পকার বিষয়শ্রেণী:মিশরীয় নোবেল বিজয়ী
কর্ণাটক রাজ্য ফুটবল অ্যাসোসিয়েশন (সংক্ষেপে কেএসএফএ ), পূর্বে মহীশূর ফুটবল অ্যাসোসিয়েশন, ৩৭টি ভারতীয় রাজ্য ফুটবল অ্যাসোসিয়েশনগুলির মধ্যে একটি যেগুলি সর্বভারতীয় ফুটবল ফেডারেশনের সাথে অনুমোদিত। কেএসএফএ ভারতের কর্ণাটক রাজ্যে অ্যাসোসিয়েশন ফুটবল পরিচালনা করে। পুরুষ ও মহিলা পেশাদার লিগ এর অধীনে কাজ করে। জানুয়ারি ২০১৭ থেকে, এনএ হারিস সভাপতি হিসাবে দায়িত্ব পালন করছেন। এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়। এম. সত্যনারায়ণ অ্যাসোসিয়েশনের সেক্রেটারি এবং রাজ্য পরিচালনা পর্ষদে বৈপ্লবিক পরিবর্তন এনেছেন।   পটভূমি   কর্ণাটক রাজ্য ফুটবল অ্যাসোসিয়েশন (কেএসএফএ) হল কর্ণাটক রাজ্যের ফুটবলের নিয়ন্ত্রক সংস্থা। এটি ১৯০৮ সালে শুরু হয়েছিল, যা তখন মহীশূর ফুটবল অ্যাসোসিয়েশন (এমএফএ) নামে পরিচিত ছিল।   প্রতিযোগিতা    পুরুষদের ক্লাব  স্তরপ্রতিযোগিতাগঠন১ম (ভারতীয় ফুটবল পিরামিডে স্তর ৪র্থ)বেঙ্গালুরু সুপার ডিভিশন ↓ অবনতি২০০১ ২য় (ভারতীয় ফুটবল পিরামিডে স্তর ৫ম)বেঙ্গালুরু এ ডিভিশন↑ পদোন্নতি ↓প্রস্থান১৯৯৪ ৩য় (ভারতীয় ফুটবল পিরামিডে স্তর ৬ষ্ঠ)বেঙ্গালুরু বি বিভাগ↑ পদোন্নতি ↓অবনতি৪র্থ(ভারতীয় ফুটবল পিরামিডে স্তর ৭ম)বেঙ্গালুরু সি ডিভিশন↑ পদোন্নতি-কর্ণাটক ফুটবল লিগ  -   মহিলাদের ক্লাব  স্তরপ্রতিযোগিতাজাতীয়অবস্থা২য় ৭মকর্ণাটক মহিলা লিগ   আরো দেখুন    কর্ণাটক ফুটবল দল   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:কর্ণাটকে ফুটবল বিষয়শ্রেণী:১৯০৮-এ ভারতে প্রতিষ্ঠিত বিষয়শ্রেণী:কর্ণাটকে ক্রীড়া বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:বেঙ্গালুরু ভিত্তিক সংগঠন
ঘারমোড়া বাংলাদেশের কুমিল্লা জেলার অন্তর্গত হোমনা উপজেলার একটি ইউনিয়ন।   আয়তন    জনসংখ্যা   ক্রনংগ্রামের নামজনসংখ্যা০১।দক্ষিণ মনিপুর৩৪০০০২।উত্তর মনিপুর১৮০০০৩।নারায়নপুর১৪০০০৪।কালিপুর১২৫০০৫।ফতেরকান্দি১৪০০০৬।বড় ঘারমোড়া৩৪০০০৭।ছোট ঘারমোড়া১৯৫০০৮।ফজুরকান্দি১০৫০০৯।মিরশ্বীকারী১৮০০  মোট১৭৪৫০   ইতিহাস    অবস্থান ও সীমানা  হোমনা উপজেলার মধ্যাংশে ঘারমোড়া ইউনিয়নের অবস্থান। এ ইউনিয়নের পশ্চিমে মাথাভাঙ্গা ইউনিয়ন, উত্তর-পশ্চিমে নিলখী ইউনিয়ন, উত্তরে দুলালপুর ইউনিয়ন ও আছাদপুর ইউনিয়ন, দক্ষিণ-পূর্বে ভাসানিয়া ইউনিয়ন ও জয়পুর ইউনিয়ন, দক্ষিণে তিতাস উপজেলার বলরামপুর ইউনিয়ন এবং দক্ষিণ-পশ্চিমে তিতাস উপজেলার জগতপুর ইউনিয়ন ও সাতানী ইউনিয়ন অবস্থিত।   প্রশাসনিক কাঠামো  ঘারমোড়া ইউনিয়ন হোমনা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম হোমনা উপজেলার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।   শিক্ষা ব্যবস্থা  শিক্ষার হার – ৬০%। (২০০১ এর শিক্ষা জরিপ অনুযায়ী)   সরকারী প্রাথমিক বিদ্যালয়- ০৯টি,  বে-সরকারী রেজিঃ প্রাঃ বিদ্যালয়- ০৩টি,      উচ্চ বিদ্যালয়ঃ ১টি,  মাদ্রাসা- ২টি।)  সরকারী প্রাথমিক বিদ্যালয়- ০৯টি   শিক্ষা প্রতিষ্ঠান    ঘারমোড়া এ কে .এম. ফজলুল হক মোল্লা মাধ্যমিক বিদ্যালয়   যোগাযোগ ব্যবস্থা   হোমনা উপজেলা সদর থেকে ঘারমোড়া ইউনিয়ন পরিষদের দুরত্ব  ৫ কি.মি.। হোমনা উপজলা স্বাস্থ্য কমেপ্লক্স থেকে রিক্সা কিংবা সিএনজি যোগে ঘাড়োড়া ইউনিয়নস্থ ঘাড়মোড়া বাজারে আসা যায়।   খাল ও নদী  নদী ১টি  খাল-৪   হাট-বাজার    দর্শনীয় স্থান    জনপ্রতিনিধি    মোঃ শাহজাহান মোল্লা (ইউপি চেয়ারম্যান)   আরও দেখুন   হোমনা উপজেলা  হোমনা থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:হোমনা উপজেলার ইউনিয়ন
ইয়াঙ্গুন চক্ররেল বা ইয়াঙ্গুন সার্কুলার রেলওয়ে ( ) হল একটি স্থানীয় কম্যুটার রেল ব্যবস্থা, যা ইয়াঙ্গুন মহানগর অঞ্চলে কাজ করে। মায়ানমার রেলওয়ে দ্বারা পরিচালিত ৩৯টি স্টেশনসহ ৪৫.৯ কিলোমিটার (২৮.৫ মাইল) দীর্ঘ চক্ররেল ব্যবস্থাটি শহরটির উপ-শহর এবং শহরতলির সঙ্গে সংযুক্ত করে। ২০০৮-২০১০ সালের মধ্যে রেলওয়েতে প্রায় ২০০টি কোচ ছিল। এই সময়ে রেল ব্যবস্থাটি দ্বারা প্রতিদিন ২০টি ট্রেন পরিষেবা চালু ছিল এবং প্রতিদিন ১,০০,০০০ থেকে ১,৫০,০০০টি টিকেট বিক্রি হতো। এই চক্র পথটি সম্পূর্ণ করতে প্রায় তিন ঘণ্টা সময় লাগে, এটি ইয়ঙ্গনের সাধারণ মানুষের জীবন যাত্রা দেখার একটি সহজ মাধ্যম। চক্ররেল ব্যবস্থাটি ইয়াঙ্গুনের সবচেয়ে সস্তা (বাসের পাশাপাশি) একটি পরিবহন ব্যবস্থা এবং এটি কম আয়ের যাত্রীদের দ্বারা ব্যাপকভাবে ব্যবহৃত হয়।  রেল পরিষেবা ভোর ৩:৪৫ থেকে রাত ১০:১৫ পর্যন্ত পাওয়া যায়। ২০১১ সালে ১৫ মাইল দূরত্বের রেল পরিষেবার টিকেটের খরচ ছিল দুইশত কয়ট (~ ১৮ মার্কিন সেন্ট) এবং ১৫ মাইলের বেশি দূরত্বের রেল পরিষেবার জন্য খরচ ছিল চারশত কয়ট (~৩৭ মার্কিন সেন্ট)। নতুন মুদ্রা (২০১২ সালে চালু) ব্যবস্থায় দীর্ঘ দূরত্বের টিকিটের মূল্য ধার্য্য করা হয়েছে ২০০ কয়ট (~২০ মার্কিন সেন্ট)।  ইতিহাস  ইয়াঙ্গুন চক্ররেল ব্রিটিশ ঔপনিবেশিক সময়ে ব্রিটিশদের দ্বারা নির্মিত হয়েছিল। দুটি ট্র্যাক বিশিষ্ট রেলপথটি ১৯৪৫ সালে নির্মিত হয়েছিল।  জুলাই ২০১১ সালে রেল পরিবহন মন্ত্রণালয় ঘোষণা করেছিল ইয়াঙ্গুন চক্ররেল বেসরকারিকরণের উদ্দেশ্যে কারণ সরকারের দ্বারা পরিচালিত ব্যবস্থাটি আর্থিক ক্ষতির মধ্য দিয়ে পরিচালিত হচ্ছিল। রেল ব্যবস্থাটি পরিচালনার জন্য মাসিক খরচ প্রায় ২৬০ মিলিয়ন কয়ট (৩,২৫,০০০ মার্কিন ডলার) এবং মাসিক আয় মাত্র ৪২ মিলিয়ন কয়ট (মার্কিন $ ৫২,৫০০)। রেল ব্যবস্থাটি মন্ত্রণালয়ের ভর্তুকির কারণে টিকেটের মূল্য কম রাখা হয়েছে।  ২০১২ সালের ডিসেম্বর মাসে জাপান ইন্টারন্যাশনাল কোঅপারেশন এজেন্সি বৃহত্তর ইয়াঙ্গুন অঞ্চলের গণপরিবহন বিষয়ক মহা পরিকল্পনার উন্নয়নের জন্য ইয়াঙ্গুন সিটি ডেভেলপমেন্ট কমিটির সাথে সহযোগিতা শুরু করে। ২০১৫ সালে শীততাপ-নিয়ন্ত্রিত কোচগুলো সামান্য উচ্চ মূলের টিকিট খরচে চালু করা হয়েছিল, তবে এটি দীর্ঘদিন স্থায়ী হয় নি এবং ২০১৬ সালের মধ্যে শীততাপ-নিয়ন্ত্রিত কোচ আর উপলব্ধ ছিল না।  রুট এবং স্টেশন  ইয়াঙ্গুন শহরের বিভিন্ন অংশকে সংযুক্তকারী চক্ররেলটিতে মোট ৩৯টি স্টেশন রয়েছে।   তথ্যসূত্র   বিষয়শ্রেণী:ইয়াঙ্গুনের পরিবহন ব্যবস্থা বিষয়শ্রেণী:রেলওয়ে লুপ লাইন বিষয়শ্রেণী:মিয়ানমারের মিটার গেজ রেলপথ
ইন্দ্রজিৎ গুপ্ত (১৮ই মার্চ, ১৯১৯- ২০শে ফেব্রুয়ারি, ২০০১) সিপিআইয়ের একজন রাজনীতিবিদ যিনি ১৯৯৬ থেকে ১৯৯৮ পর্যন্ত ভারত সরকারের স্বরাষ্ট্রমন্ত্রী ছিলেন। তিনি ভারতের সবচেয়ে বেশিদিন ক্ষমতায় থাকা সাংসদ, যিনি মোট ১১ বার লোকসভা নির্বাচনে জিতেছেন। ইন্দ্রজিৎ গুপ্ত ১৯৭৭ মাত্র একবার অশোক কৃষ্ণ দত্তের কাছে লোকসভা নির্বাচনে হেরেছিলেন যখন তাঁর দল সিপিআই ইন্দিরা গান্ধীর আমলের জরুরী অবস্থা জারি করার সমর্থন করেছিল।   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:ভারতীয় নাস্তিক বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:ভারতের স্বরাষ্ট্রমন্ত্রী বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:কলকাতা জেলার ব্যক্তি বিষয়শ্রেণী:ভারতের মন্ত্রিসভা সদস্য
সমরেন্দ্র নাথ মল্লিক (১৮৮১, তমলুক - ১৯৫০, চেলসি) ছিলেন একজন ভারতীয় পতঙ্গবিদ ও প্রকৃতিবিদ।  কলিওপটেরা (Coleoptera) বা বিটল বিষয়ে তিনি একজন বিশেষজ্ঞ ছিলেন এবং ব্রিটিশ মিউজিয়াম।ব্রিটিশ মিউজিয়ামে এ বিষয়ে গুরুত্বপূর্ণ অবদান রাখেন। তিনি কিছুদিনের জন্য কলকাতা বিশ্ববিদ্যালয়ে প্রাণিবিদ্যা বিভাগের অধ্যাপক হিসেবে দায়িত্ব পালন করেন।  The Fauna of British India, Including Ceylon and Burma সিরিজের তিনটি খণ্ড তার রচিত। খণ্ড তিনটি হচ্ছে:   (১৯১৯) Chrysomelidae (ক্রিসোমেলিডি), Hispinae (হিস্পিনি) এবং Cassidinae (ক্যাসিডিনি); ৪৩৯ পৃষ্ঠা, ১৩০টি চিত্র।  (১৯২৬) Chrysoleminae (ক্রিসোলেমিনি) এবং Halticinae (হাল্টিসিনি), ৪৪২ পৃষ্ঠা, ১৩৯টি চিত্র, ১টি মানচিত্র।   (১৯৩৬) Chrysomelidae (ক্রিসোমেলিডি) এবং Galerucinae (গ্যালেরুসিনি); ৬৪৮ পৃষ্ঠা, ১৪৪টি চিত্র, ১টি মানচিত্র ও ১টি প্লেট।   গ্রন্থপঞ্জি    Bairstow, L. 1950 [Maulik, S.] Entomologist's Monthly Magazine (4) 86 225-226, Portrait.  Y. R. R. 1950 [Maúlik, S.] Ind. Journ. Ent. 12 255-256.   বহিঃসংযোগ   DEI Portrait  NHM, London  বিষয়শ্রেণী:১৮৮১-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:ভারতীয় নাস্তিক বিষয়শ্রেণী:ভারতীয় পতঙ্গবিজ্ঞানী বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:ব্রিটিশ ভারতের প্রকৃতিবিদ বিষয়শ্রেণী:প্রকৃতিবিদ বিষয়শ্রেণী:পশ্চিমবঙ্গের বিজ্ঞানী বিষয়শ্রেণী:তমলুকের ব্যক্তি
উমেশ শুক্লা উমেশ শুক্লা হলেন একজন ভারতীয় পরিচালক যিনি বলিউডের ছবিতে কাজ করেন। তিনি সমালোচকদের দ্বারা প্রশংসিত কমেডি ড্রামা ফিল্ম ওহ মাই গড -এ তার কাজের জন্য সর্বাধিক পরিচিত। তিনি UTV মোশন পিকচার্স ' এবং বিন্দাস ' উপস্থাপনা ধুন্দতে রেহ জাওগে এর মাধ্যমে তার পরিচালনায় আত্মপ্রকাশ করেন। শুক্লার সর্বশেষ রিলিজ হয়েছে "১০২ নট আউট" যেখানে অমিতাভ বচ্চন এবং ঋষি কাপুর অভিনয় করেন ।  একজন অভিনেতা হিসাবে, তিনি মিঠুন চক্রবর্তীর ইয়ার গদ্দার -এ তার খলনায়কের ভূমিকার জন্য পরিচিত যেখানে তিনি গভর্নর এবং তার পরিবর্তিত অহং শীলার ভূমিকায় অভিনয় করেছিলেল. তিনি গুজরাটি নাটক (নাটক), কাঞ্জি বিরুদ্ধ কাঞ্জির পরিচালক হিসেবেও সুপরিচিত।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি টেলিভিশনের অভিনেতা বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা
আন্তঃলিঙ্গ সচেতনতা দিবস হল একটি আন্তর্জাতিকভাবে পালিত সচেতনতা দিবস যা প্রতি ২৬শে অক্টোবর, আন্তঃলিঙ্গের মানুষদের মুখোমুখি হওয়া মানবাধিকার বিষয়গুলোকে তুলে ধরার জন্য নকশা করা হয়েছে।   ইতিহাস  ইভেন্টটি উত্তর আমেরিকায় আন্তঃলিঙ্গের লোকদের দ্বারা প্রথম প্রকাশ্য প্রদর্শনকে চিহ্নিত করে, অক্টোবর ২৬, ১৯৯৬-এ, বোস্টনে তাদের বার্ষিক সম্মেলন অনুষ্ঠিত হয়েছিল। আন্তঃলিঙ্গের সক্রিয়কর্মী মরগান হোমস এবং ম্যাক্স বেক উত্তর আমেরিকার (বর্তমানে বিলুপ্ত) ইন্টারসেক্স সোসাইটির জন্য অংশগ্রহণ করেছিলেন, রিকি উইলচিন্স সহ ট্রান্সসেক্সুয়াল মেনেসের সহযোগীদের সাথে।   আরো দেখুন    উভলিঙ্গতা স্মরণ দিবস  আন্তঃলিঙ্গের মানবাধিকার   তথ্যসূত্র    বহিঃসংযোগ    ইন্টারসেক্স দিবস    বিষয়শ্রেণী:সচেতনতা দিবস বিষয়শ্রেণী:অক্টোবর উদ্‌যাপন বিষয়শ্রেণী:নাগরিক সচেতনতা দিবস